CELEX: 32013R0923
Language: hu
Date: 2013-09-25 00:00:00
Title: A Bizottság 923/2013/EU végrehajtási rendelete ( 2013. szeptember 25. ) a Panamából származó mezőgazdasági termékekre vonatkozó uniós vámkontingensek megnyitásáról és kezeléséről

26.9.2013   
            
            
               HU
            
            
               Az Európai Unió Hivatalos Lapja
            
            
               L 254/3
            
         A BIZOTTSÁG 923/2013/EU VÉGREHAJTÁSI RENDELETE
   (2013. szeptember 25.)
   a Panamából származó mezőgazdasági termékekre vonatkozó uniós vámkontingensek megnyitásáról és kezeléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásnak az Európai Unió nevében történő aláírásáról és a kereskedelemről szóló IV. részének ideiglenes alkalmazásáról szóló, 2012. június 25-i 2012/734/EU tanácsi határozatra (1) és különösen annak 6. cikkére,
   mivel:
   
               (1)
            
            
               A 2012/734/EU tanácsi határozat felhatalmazást adott az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásnak (a továbbiakban: megállapodás) az Európai Unió nevében történő aláírására. A 2012/734/EU határozat értelmében a megállapodás – a megkötésére irányuló eljárások lezárásáig – ideiglenes jelleggel alkalmazandó. A megállapodást 2013. augusztus 1-jétől ideiglenes jelleggel kell alkalmazni.
            
         
               (2)
            
            
               A megállapodás I. mellékletének 2. függeléke a Közép-Amerikából származó árukra vonatkozó európai uniós behozatali vámkontingensekre vonatkozik. Két vámkontingens kizárólag Panama részére biztosított. Ezért e termékekre vonatkozóan vámkontingensek megnyitására van szükség.
            
         
               (3)
            
            
               A vámkontingenseket – a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelettel (2) összhangban – a „beérkezési sorrend” elve alapján kell kezelni. Az e rendelettel megállapított vámengedményekből való részesülés érdekében a mellékletben felsorolt termékeket a megállapodás rendelkezései értelmében származási igazolásnak kell kísérnie. A vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (3) I. melléklete, amelyet a 927/2012/EU bizottsági végrehajtási rendelet (4) módosított, a megállapodásban említettektől eltérő új KN-kódokat tartalmaz. Az új kódokat ezért fel kell tüntetni e rendelet mellékletében.
            
         
               (4)
            
            
               Mivel a megállapodás 2013. augusztus 1-jétől hatályos, ezt a rendeletet indokolt ugyanettől a naptól alkalmazni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   Uniós vámkontingensek nyílnak a Panamából származó, a mellékletben felsorolt árukra vonatkozóan.
   2. cikk
   A Panamából származó, a mellékletben felsorolt termékek Unióba történő behozatalára alkalmazandó vámtételek – az e rendelet mellékletében meghatározott vonatkozó vámkontingensen belül – felfüggesztésre kerülnek.
   3. cikk
   A mellékletben felsorolt termékeket a megállapodás II. mellékletének 3. függelékével összhangban származási igazolásnak kell kísérnie.
   4. cikk
   A mellékletben meghatározott vámkontingensek kezelését a Bizottság végzi a 2454/93/EGK rendelet 308a–308c. cikkének megfelelően.
   5. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 25-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 346., 2012.12.15., 1. o.
   
      (2)  HL L 253., 1993.10.11., 1. o.
   
      (3)  HL L 256., 1987.9.7., 1. o.
   
      (4)  HL L 304., 2012.10.31., 1. o.
   
      MELLÉKLET
      A Kombinált Nómenklatúra értelmezésére szolgáló szabályok ellenére az árumegnevezés szövege csupán tájékoztató jellegűnek tekintendő, mivel e melléklet keretein belül a preferenciális rendszer alkalmazási körét az e rendelet elfogadásakor hatályos KN-kódok határozzák meg.
      
                  Tételszám
               
               
                  KN-kód
               
               
                  Árumegnevezés
               
               
                  Kontingensidőszak
               
               
                  Éves kontingensmennyiség
                  (eltérő rendelkezés hiányában nettó tömeg tonnában)
               
            
                  09.7310
               
               
                  2208 40 51
                  2208 40 99
               
               
                  Rum és erjesztett cukornádtermékek lepárlásából nyert más szesz, több mint 2 literes tartályban (palackban)
               
               
                  2013. augusztus 1-jétől2013. december 31-ig
               
               
                  417 hektoliter (tisztaalkohol-egyenértékben kifejezve)
               
            
                  2014. január 1-jétőldecember 31-ig és ezt követően minden január 1-jétől december 31-ig tartó időszakban
               
               
                  1 050 hektoliter (tisztaalkohol-egyenértékben kifejezve) (1)
                  
               
            
                  09.7311
               
               
                  1701 13
                  1701 14
                  1701 91
                  1701 99
               
               
                  Nád- vagy répacukor és vegytiszta szacharóz szilárd állapotban, az ízesítő- vagy színezőanyagot nem tartalmazó nyerscukor kivételével
               
               
                  2013. augusztus 1-jétől2013. december 31-ig
               
               
                  5 000 (nyerscukor-egyenértékben kifejezve)
               
            
                  1702 30
               
               
                  Szőlőcukor és szőlőcukorszirup, gyümölcscukor-tartalom nélkül vagy 20 tömegszázaléknál kevesebb gyümölcscukor-tartalommal, szárazanyagra számítva
               
               
                  2014. január 1-jétőldecember 31-ig és ezt követően minden január 1-jétől december 31-ig tartó időszakban
               
               
                  12 360 (nyerscukor-egyenértékben kifejezve) (2)
                  
               
            
                  1702 40 90
               
               
                  Szőlőcukor és szőlőcukorszirup, legalább 20, de kevesebb mint 50 tömegszázalék gyümölcscukor-tartalommal, szárazanyagra számítva, az invertcukor kivételével
               
            
                  1702 50
               
               
                  Vegytiszta gyümölcscukor
               
            
                  1704 90 99
               
               
                  Más cukorkaáru kakaótartalom nélkül
               
            
                  1702 90 30
                  1702 90 50
                  1702 90 71
                  1702 90 75
                  1702 90 79
                  1702 90 80
                  1702 90 95
               
               
                  Más cukor, beleértve az invertcukrot és más cukor- és cukorszirup-keveréket 50 tömegszázalék gyümölcscukor-tartalommal, szárazanyagra számítva, a vegytiszta malátacukor kivételével
               
            
                  1806 10 30
                  1806 10 90
               
               
                  Kakaópor, legalább 65 tömegszázalék szacharóztartalommal vagy szacharózban kifejezett izoglükóztartalommal
               
            
                  ex 1806 20 95
               
               
                  Más készítmény tömb, tábla vagy rúd formában, legalább 2 kg-os kiszerelésben, vagy folyadék, massza, por, szemcse vagy más ömlesztett alakban, tartályban vagy más közvetlen csomagolásban, 2 kg-nál nagyobb tömegben, kevesebb mint 18 tömegszázalék kakaóvaj-tartalommal és legalább 70 tömegszázalék szacharóztartalommal
               
            
                  ex 1806 90 90
               
               
                  Más csokoládé és más kakaótartalmú élelmiszer-készítmény legalább 70 tömegszázalék szacharóztartalommal (beleértve a szacharózban kifejezett invertcukrot is)
               
            
                  1901 90 99
               
               
                  Lisztből, darából, durva őrleményből, keményítőből vagy malátakivonatból előállított más élelmiszer-készítmény, amely kakaót nem vagy teljesen zsírtalanított anyagra számítva 40 tömegszázaléknál kisebb mennyiségben tartalmaz; a 0401–0404 vtsz. alá tartozó árukból készített, más olyan élelmiszer-készítmény, amely kakaót nem vagy teljesen zsírtalanított anyagra számítva 5 tömegszázaléknál kisebb mennyiségben tartalmaz
               
            
                  2006 00 31
                  2006 00 38
               
               
                  Gyümölcs (a trópusi gyümölcs és a gyömbér kivételével), zöldségféle, dióféle (a trópusi diófélék kivételével), gyümölcshéj és más növényrész, cukorral tartósítva, (drénezett, cukrozott vagy kandírozott)
               
            
                  2007 91 10
                  2007 99 20
                  2007 99 31
                  2007 99 33
                  2007 99 35
                  2007 99 39
               
               
                  Dzsem, gyümölcskocsonya (zselé), gyümölcsíz, püré és krém gyümölcsből vagy diófélékből, főzéssel készítve
               
            
                  ex 2009
               
               
                  Gyümölcslé (a paradicsomlé, a trópusi gyümölcslé és a trópusigyümölcslé-keverékek kivételével) és zöldséglé, amelynek 100 kg nettó tömegre jutó értéke legfeljebb 30 EUR, nem erjesztve és alkohol hozzáadása nélkül, legalább 30 tömegszázalék hozzáadottcukor-tartalommal
               
            
                  ex 2101 12 98
                  ex 2101 20 98
               
               
                  Kávén, teán vagy matéteán alapuló készítmények, legalább 70 tömegszázalék szacharóztartalommal
               
            
                  ex 2106 90 98
               
               
                  Máshol nem említett élelmiszer-készítmények, legalább 70 tömegszázalék szacharóztartalommal
               
            
                  3302 10 29
               
               
                  Illatanyag-keverékek és egy vagy több ilyen anyagon alapuló keverékek, az italgyártásban használt fajták, amelyek az egy adott italfajtára jellemző összes ízesítő anyagot tartalmazzák, legfeljebb 0,5 térfogatszázalék tényleges alkoholtartalommal
               
            
         (1)  2015. január 1-jétől kezdődően évente 50 hektoliter növekedéssel (tisztaalkohol-egyenértékben kifejezve).
      
         (2)  2015. január 1-jétől kezdődően évente 360 tonna növekedéssel (nyerscukor-egyenértékben kifejezve).